વોશિંગ્ટન: અમેરિકાના કેલિફોર્નિયાનાં જંગલમાં ભીષણ આગ ફાટી નીકળવાથી ઓછામાં ઓછા દસનાં મોત થયાં છે. આ આગમાં ૧પ૦૦થી મકાનો ખાખ થઇ ગયાં છે. આગ ઝડપથી કેલિફોર્નિયાનાં જંગલમાં પ્રસરી રહી છે. સમાચાર એજન્સી બીબીસીએ કેલિફોર્નિયાના ગવર્નર જેરી બ્રોનને ટાંકીને જણાવ્યું છે કે ભીષણ દાવાનળના પગલે નાપા, સોનોમા અને યુબામાં ઇમર્જન્સી જાહેર કરવામાં આવી છે. આ ભીષણ આગથી લોકોને બચાવવા તકેદારીનાં પગલાં તરીકે ર૦,૦૦૦ લોકોનું સલામત સ્થળે સ્થળાંતર કરવામાં આવ્યું છે.